6.pielikums
3., 4., un 5.daļai

LĪGUMS 
par videonovērošanas sistēmas paplašināšanu Daugavpils valstspilsētas administratīvajā teritorijā 
“__” daļā “____________________________________”
(līguma projekts)

Daugavpilī                                                                                         	          2026.gada __.__________
____________________________, reģistrācijas Nr._____________, __________________, ___________, ___________, turpmāk saukta PASŪTĪTĀJS, tās _______________ personā, kurš darbojas uz iestādes nolikuma pamata no vienas puses, 
____________________________, reģistrācijas Nr._____________, __________________, ___________, ___________, turpmāk saukta UZŅĒMĒJS, tās _______________ personā, no otras puses, abi kopā turpmāk saukti Puses,
pamatojoties uz Daugavpils valstspilsētas pašvaldības iepirkuma komisijas 2024.gada __.___________ lēmumu (iepirkumu komisijas sēdes protokols Nr.__) atklāta konkursā “Videonovērošanas sistēmas paplašināšana Daugavpils valstspilsētas administratīvajā teritorijā”, “___”daļā “_______”, identifikācijas Nr. DVP 2026/110, iepirkuma priekšmeta noslēdza šādu Līgumu:
1. Līgumā lietotie termini
1.1. Būvdarbu izpildes akts – akts, kurā tiek dokumentēti attiecīgā periodā faktiski izpildītie būvdarbi.
1.2. Būvobjekta nodošanas un pieņemšanas akts – akts, kas apliecina līgumā noteikto būvdarbu izpildi un pēc tā abpusējās parakstīšanas apliecina visu būvdarbu pieņemšanu no pasūtītāja puses.
1.3. Defekts šī līguma izpratnē ir ikviens būvdarbu kvalitātes trūkums, kas radies būvdarbu laikā vai garantijas termiņa laikā un saskaņā ar normatīvajiem aktiem būvniecības jomā vai atbilstoši  līguma noteikumiem ir Būvdarbu veicēja atbildība.
1.4. Defektu akts šī līguma izpratnē ir akts par defektiem, tai skaitā par tiem, kas konstatēti pēc attiecīgo būvdarbu vai jebkuras to daļas pieņemšanas vai būvdarbu garantijas termiņa laikā, kā arī par būvdarbu izpildes aktā vai būvobjekta nodošanas un pieņemšanas aktā neatbilstoši norādītiem būvdarbu apjomiem vai būvdarbu izmaksām.
1.5. Garantijas būvdarbi šī līguma izpratnē ir konstatēto būvdarbu defektu un citu garantijas termiņa laikā konstatēto neatbilstību novēršanas būvdarbi.

2. Līguma priekšmets
2.1. Pasūtītājs uzdod, bet Būvdarbu veicējs pret atlīdzību ar savu darba spēku, transportu, iekārtām, rīkiem un būvizstrādājumiem, vai līgumā noteiktajā kārtībā piesaistot kompetentus apakšuzņēmējus, atbilstoši Līguma nosacījumiem un spēkā esošo normatīvo aktu prasībām, apņemas veikt _______________________________, Daugavpilī (turpmāk – Objekts) izbūvi (turpmāk – būvdarbi). Būvdarbus veic saskaņā ar tehnisko specifikāciju, būvprojektu un konkursam iesniegto piedāvājumu, kas ir šī līguma neatņemamas sastāvdaļas.
2.2. Būvdarbi sevī ietver visus Līgumā, Līguma pielikumos noteiktos Objekta būvniecības ieceres dokumentācijas izstrādei un pārbūvei nepieciešamos būvdarbus, būvniecības vadību un organizēšanu, būvniecībai nepieciešamo būvizstrādājumu piegādi, iebūvi, ieregulēšanu, palaišanu, būvdarbu nodošanu, izpilddokumentāciju un citas dokumentācijas sagatavošanu un citas darbības, kuras izriet no Līguma, Līguma pielikumiem un spēkā esošajiem normatīvajiem aktiem.
2.3. Būvdarbu veicējs, parakstot Līgumu, apliecina, ka pirms Līguma parakstīšanas ir saņēmis un pietiekošā apjomā iepazinies un pārbaudījis visu tehnisko un juridisko dokumentāciju (kas saistīta ar Līgumu un Iepirkuma dokumentiem un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus (tai skaitā, būvlaukuma esošo stāvokli, izpētījis vietējos apstākļus, kas varētu ietekmēt Būvdarbu izpildi, arī attiecībā uz iespējamiem komunikāciju pieslēgumiem un materiālu piegādēm), uzdevis Pasūtītājam visus būtiskos jautājumus, saņēmis atbildes, un visi Būvdarbu veicēja pieprasītie precizējumi vai papildinformācija ir iekļauti dokumentācijā, kas pievienota Līgumam. Būvdarbu veicējam šajā sakarā nekādu pretenziju nav, un viņam ir visa nepieciešamā informācija Būvdarbu kvalitatīvai izpildei. Vēlāki dokumentācijas un/vai būvlaukuma neatbilstības vai nepietiekamības atklājumi nedod pamatu Līgumcenas palielinājumam vai izpildes termiņa pagarinājumam. Lai novērstu jebkuras šaubas, Puses atzīst, ka visus riskus un atbildību, kas saistīti ar tehnisko un juridisko dokumentāciju (tai skaitā, visu atļauju un jebkādu saskaņojumu saņemšanu un nepieciešamo maksājumu veikšanu), kā arī faktiskajiem apstākļiem būvlaukumā un visu Būvdarbu izpildi līdz Objekta nodošanai ekspluatācijā, uzņemas Būvdarbu veicējs.
3. Līguma summa
3.1. Līguma summa par Līguma ietvaros izpildāmiem būvdarbiem ir ______________ euro (__________________) bez PVN (turpmāk – Līguma cena).
3.2. Līguma summa sevī ietver sevī darbu procesā izmantojamo būvizstrādājumu, cilvēkresursu, transporta, tehnikas, instrumentu, apdrošināšanas, elektroenerģijas, degvielas, būvgružu aizvākšanas, būvlaukuma uzturēšanas, ar būvdarbu organizēšanu, pabeigšanu un būvobjekta nodošanu saistītos izdevumus, iespējamo nodokļu, izņemot PVN, un nodevu maksājumus valsts un pašvaldības budžetos, un citas tiešās un netiešās izmaksas, kas būs jāveic būvkomersantam, lai pienācīgi un pilnībā izpildītu Darbus un nodrošinātu to garantiju.
3.3. Līguma pielikumos noteiktās Būvdarbu izmaksu vienību cenas paliek nemainīgas visā Līguma darbības laikā.

4. Būvdarbu pieņemšanas un nodošanas kārtība
4.1. Faktiski izpildītos būvdarbus pieņem katru mēnesi.
4.2. Ne vēlāk kā līdz kārtējā mēneša 10 (desmitajam) datumam Būvdarbu veicējs iesniedz Pasūtītājam būvdarbu izpildes aktu par iepriekšējā mēneša laikā izpildīto būvdarbu apjomu un izmaksām.
4.3. Pasūtītājs būvdarbus pieņem un būvdarbu izpildes aktu paraksta 20 (divdesmit) darbdienu laikā no akta saņemšanas dienas.
4.4. Ja Pasūtītājs neparaksta būvdarbu izpildes aktu līguma 4.3.punktā minētajā termiņā, kā arī neiesniedz Būvdarbu veicējam Līguma 4.5.punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos būvdarbus ir pieņēmis Līguma 4.3.punktā minētā termiņa pēdējā dienā un būvdarbu izpildes akts stājās spēkā bez Pasūtītāja paraksta.
4.5. Ja pasūtītājs nepieņem būvdarbus, tas iesniedz Būvdarbu veicējam rakstveida pretenziju, norādot ar līguma noteikumiem pamatotas nepilnības, kuru dēļ Pasūtītājs nevar parakstīt būvdarbu izpildes aktu, ja nepilnības nav saistītas ar būvdarbu kvalitāti, vai ar atbildīgo būvuzraugu saskaņotu defektu aktu. Ja Būvdarbu veicējs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Būvdarbu veicējs 10 darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.
4.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir novērtēt faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. Ja ekspertīze apstiprina nepilnības vai veikto būvdarbu neatbilstību normatīvo aktu un pasūtītāja prasībām, ekspertīzes izmaksas sedz Būvdarbu veicējs. Ja Būvdarbu veicējs atsakās segt ekspertīzes izmaksas, Pasūtītājs ir tiesīgs ieturēt izmaksas no Līguma saistību izpildes nodrošinājuma.
4.7. Ja būves ekspertīze neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena iesniegšanas dienā un būvdarbu izpildes akta parakstīšana nav nepieciešama.
4.8. Ja Būvdarbu veicējs piekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Būvdarbu veicējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu, specifiku, meteoroloģiskos apstākļus, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.
4.9. [bookmark: p15][bookmark: p-1110858]Ja būvdarbos ir konstatēti nebūtiski defekti, Pasūtītājam ir tiesības pieņemt būvdarbus un veikt par tiem samaksu, ja puses ir vienojušās par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko būvdarbu veikšanu, neierobežo būves lietošanu, kā arī neietekmē citu būvdarbu kvalitāti.
4.10. Ja defekti ir konstatēti daļā būvdarbu, tad Pasūtītājs pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā. Pēc Pasūtītāja pieprasījuma Būvdarbu veicējs iesniedz precizētu izpildes aktu, iekļaujot tajā darbus, kuros defekti nav konstatēti.
4.11. Ja būves ekspertīze apstiprina Pasūtītāja norādītos defektus, Būvdarbu veicējs sedz ar būves ekspertīzi pieņemšanu saistītos izdevumus.
4.12. Būvdarbu izpildes akta parakstīšana neatņem Pasūtītājam tiesības līguma spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un Būvdarbu veicējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.
4.13. Būvdarbu veicējs nodod Pasūtītājam visus izpildītos būvdarbus šādā kārtībā:
4.13.1. iesniedz būvdarbu izpildes aktu par pēdējā mēnesī izpildītajiem būvdarbiem;
4.13.2. [bookmark: p18][bookmark: p-1110863]paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
4.14. Būvdarbu veicējs sadarbībā ar Pasūtītāju nodrošina būves nodošanu ekspluatācijā 60 (sešdesmit) kalendāro dienu laikā pēc tam, kad būvniecības informācijas sistēmā ir apstiprināts apliecinājums par būves gatavību ekspluatācijai.
4.15. Būvdarbu veicējs pēc būves pieņemšanas ekspluatācijā iesniedz pasūtītājam būvobjekta nodošanas un pieņemšanas aktu, kas noformēts atbilstoši šī līguma pielikumam:
4.15.1. aktā norāda akta par būves pieņemšanu ekspluatācijā datumu un numuru, atzīmes par būvdarbu pabeigšanu datumu vai izziņas par būves neesību datumu un numuru;
4.15.2. [bookmark: p19][bookmark: p-1110866]aktam pievieno būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, nesošo konstrukciju būvdarbu pieņemšanas akts aktus un citus aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav iesniegta pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
4.16. Pasūtītājs Būvdarbu veicēja iesniegto būvobjekta nodošanas un pieņemšanas aktu paraksta 10 darbdienu laikā no tā saņemšanas dienas.
5. Norēķinu kārtība
5.1. Samaksa par izpildītajiem būvdarbiem notiek šādā kārtībā:
5.2. Būvdarbu veicējs, ievērojot Līguma 5.3. punktā minēto kārtību, iesniedz Pasūtītājam rēķinu:
5.2.1. par ikmēneša būvdarbu izpildes aktā ietverto būvdarbu pieņemšanu – 20 darbdienu laikā no ikmēneša būvdarbu izpildes akta abpusējas parakstīšanas dienas vai pieņemšanas dienas Līguma 4.4. un 4.7. punktā minētajā gadījumā;
5.3. Pasūtītājs norēķinās ar Būvdarbu veicēju, ievērojot šādu kārtību:
5.3.1.1. Pasūtītājs maksā Būvdarbu veicējam par iepriekšējā mēnesī faktiski izpildītajiem un Pasūtītāja pieņemtajiem būvdarbiem 30 (trīsdesmit) dienu laikā no Būvdarbu veicēja sagatavota līguma noteikumiem atbilstoša rēķina saņemšanas.
5.3.1.2. Par visiem izpildītajiem būvdarbiem, tajā skaitā par faktiski izpildītajiem būvdarbiem pēdējā mēnesī, samaksā Būvdarbu veicējam 30 (trīsdesmit) dienu laikā no Būvdarbu veicēja sagatavota Līguma noteikumiem atbilstoša rēķina saņemšanas. Gala rēķinam pievieno garantijas saistību nodrošinājumu, kas noslēgts par labu Pasūtītājam.
5.4. Būvdarbu veicējs ir tiesīgs katru mēnesi līdz katra mēneša 10 (desmitajam) datumam iesniegt rēķinu par iepriekšējā mēnesī faktiski iegādātajiem būvizstrādājumiem, kas saskaņā ar Līguma pielikumiem ir paredzēti izmantošanai Būvdarbu izpildē, un Pasūtītājs pārskaita maksājuma summu uz Būvdarbu veicēja elektroniskā rēķinā norādīto bankas norēķinu kontu 30 (trīsdesmit) dienu laikā,  ja ir iestājušies visi zemāk minētie nosacījumi:
5.4.1. Būvdarbu veicējs būvizstrādājumu iegādi veic tikai pēc būvizstrādājuma veida un apjoma saskaņošanas ar Pasūtītāju, autoruzraugu un būvuzraugu saskaņā ar Līguma pielikumiem, nodod tos glabāšanai Pasūtītāja noteiktajā uzglabāšanas vietā, Būvdarbu veicējam iesniedzot Pasūtītājam būvizstrādājumu atbilstību apliecinošus dokumentus un Pusēm parakstot nodošanas - pieņemšanas aktu būvizstrādājuma glabāšanai un saņem to atpakaļ izmantošanai Būvdarbu izpildē, Pusēm parakstot nodošanas - pieņemšanas aktu būvizstrādājuma atdošanai. Pasūtītājs ir tiesīgs atteikt saskaņot būvizstrādājuma iegādi glabāšanai;
5.4.2. Puses ir parakstījušas nodošanas - pieņemšanas aktu būvizstrādājuma glabāšanai un nozīmējuši atbildīgo par būvizstrādājumu uzglabāšanu un izsniegšanu;
5.4.3. Būvdarbu veicējs ir iesniedzis Pasūtītājam elektronisko strukturētu elektronisko rēķinu.
5.5. Ja Būvdarbu veicējs iesniedz rēķinu vienlaikus ar būvdarbu izpildes aktu, Pasūtītājs vai Maksātājs veic rēķina apmaksu termiņā, kas atbilst šajā līgumā paredzētajai izpildīto būvdarbu pieņemšanas un rēķinu apmaksas termiņu kopsummai.
5.6. Ja līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem būvdarbiem 10 darbdienu laikā no dienas, kad Puses ir parakstījušas aktu par faktiski izpildītajiem būvdarbiem un Būvdarbu veicējs ir iesniedzis līguma noteikumiem un šajā punktā minētajam aktam atbilstošu rēķinu. Rēķinam pievieno garantijas saistību nodrošinājumu par faktiski izpildītiem un Pasūtītāja pieņemtajiem būvdarbiem. Ja Pušu starpā līdz līguma izbeigšanas dienai pastāv strīds par faktiski izpildītajiem būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos būvdarbus, par kuru izpildi Pusēm nav domstarpību. Puses strīdu risina šī līguma 4.punktā noteiktajā kārtībā.
5.7. Norēķinus Pasūtītāja vārdā veic Daugavpils valstspilsētas pašvaldības Centralizētā grāmatvedība.
5.8. Visus E-rēķinus Uzņēmējs sagatavo elektroniski un no sava e-pasta adreses _____________ (pretendenta piedāvājumā norādītā e-pasta adrese) nosūta uz Pasūtītāja norādīto e-pasta adresi ksp@daugavpils.lv. Šādi E-rēķini ir derīgi bez paraksta. Uzņēmējs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Uzņēmējs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Uzņēmēju  par to 10 (desmit) dienas iepriekš.
5.9. Par samaksas brīdi uzskatāms bankas atzīmes datums Pasūtītāja maksājuma uzdevumā.
5.10. Gadījumā, ja Pasūtītājam rodas pretenzijas par E-rēķinā norādītās summu pamatotību, Pasūtītājam ir tiesības rakstiski iesniegt Būvdarbu veicējam motivētas pretenzijas un neapmaksāt E-rēķinu līdz brīdim, kamēr pretenzijas nav atrisinātas. Ja Pasūtītājs ir iesniedzis rakstisku pretenziju, tad Būvdarbu veicējam nav tiesības piemērot līgumsodu par maksājuma nokavējumu vai vienpusēji  atkāpties no Līguma izpildes līdz strīda atrisināšanai starp Pusēm.

6. Līguma izpildes termiņš, kārtība un tehnoloģiskais pārtraukums
6.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei. 
6.2. Līguma izpildes termiņš ir 3 (trīs) mēneši no veiktās atzīmes par būvdarbu uzsākšanas nosacījumu izpildi.
6.3. Pēc Pušu atsevišķi parakstīta dokumenta, Būvdarbu izpildē var tikt paredzēts tehnoloģiskais pārtraukums, ja pastāv vismaz viens no sekojošajiem Būvdarbu veicēja objektīvi pierādītiem un Pasūtītāja izvērtētiem gadījumiem:
6.3.1. būvdarbu izpildi tieši kavē nelabvēlīgi klimatiskie apstākļi un šo faktu apliecina objektīvi pierādījumi, piemēram, attiecīgas kompetentas valsts vai pašvaldības iestādes sniegtā informācija, būvuzrauga atzinums;
6.3.2. būvdarbu izpildi tieši kavē objektīvs un no Būvdarbu veicēja gribas neatkarīgs iemesls, kurš iepriekš nevarēja būt paredzams un/vai novēršams, un šo faktu apliecina objektīvi pierādījumi;
6.3.3. būvdarbus objektīvi nav iespējams veikt saskaņā ar būvuzrauga atzinumu;
6.3.4. būvdarbu izpildi tieši kavē Objektā vai tam pieguļošā teritorijā trešās personas likumīgi izpildāmie būvdarbi vai sniedzamie pakalpojumi;
6.3.5. ja valsts vai pašvaldības iestāde pieņem administratīvo aktu, kas ir saistošs, izpildot Būvdarbus, un šāds administratīvais akts kavē Būvdarbu izpildes termiņa ievērošanu, un šāda akta izdošanās pamatā nav Būvdarbu veicēja darbība vai bezdarbība;
6.3.6. Objektā tiek veikti avārijas būvdarbi, proti, būvdarbi, lai novērstu neparedzētus  inženierkomunikāciju vai cita veida bojājumus, kas var izsaukt cilvēku nelaimes gadījumus vai materiālus zaudējumus;
6.3.7. būvdarbu izpildes laikā Objektā tiek atrasti sprādzienbīstami priekšmeti, kuru izņemšana ilgst vairāk kā 3 (trīs) darba dienas;
6.3.8. būvdarbu izpildes laikā Objektā tiek atrastas arheoloģiskās vērtības, kuru izņemšana ilgst vairāk kā 3 (trīs) darba dienas;
6.3.9. būvdarbu izpildes laikā Objektā tiek konstatēti būtiskie šķēršļi (pazemes pamati, nedarbojošās komunikācijas u.tml.), kuri neļauj turpināt Būvdarbus un kuru esamība nebija paredzēta Līguma pielikumos;
6.3.10. nepieciešama papildus mezglu projektēšana un līdz projekta izmaiņu saskaņošanai būvdarbu izpilde tiek apturēta, vai nav iespējama.
6.4. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu, taču ar tehnoloģisko pārtraukumu tiek pagarināts kopējais  faktiskais Līguma izpildes laiks.
6.5. Tehnoloģisko pārtraukumu aprēķina tikai un vienīgi uz to laika posmu, kad pastāv līgumā noteiktie gadījumi, parakstot attiecīgu dokumentu – aktu par tehnoloģiskā pārtraukuma iestāšanos, vai aktu par tehnoloģiskā pārtraukuma izbeigšanos. Iepriekš minēto dokumentu parakstīšana negroza Līgumā noteikto Līguma izpildes termiņu.
6.6. Pusēm ir pienākums veikt visas iespējamās no tām atkarīgas darbības, lai līdz minimumam samazinātu kopējo Līguma izpildes laika pagarinājumu tehnoloģiskā pārtraukuma kontekstā. Vienlaikus, ja vien no līguma vai normatīvo tu prasībām neizriet pretējais, jebkura tehnoloģiskā pārtraukuma nepieciešamības pierādīšanas nasta gulstas uz Būvdarbu veicēju, sniedzot Pasūtītājam objektīvus pierādījumus.
6.7. Tehnoloģisko pārtraukumu Būvdarbu veicējam jāprasa nekavējoties un tiklīdz attiecīgais kavējošais apstāklis ir iestājies. Ja Būvdarbu veicējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Būvdarbu veicējam nekavējoties jādara Pasūtītājam zināms arī tas. Vienlaikus Būvdarbu veicējam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kas ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk un ne vēlāk kā 5 (piecas) darba dienas kopš brīža, kad Būvdarbu veicējs ir uzzinājis, vai viņam vajadzēja uzzināt par šo notikumu vai apstākļiem. Ja Būvdarbu veicējs šo 5 (piecu) darba dienu laikā klusē, Būvdarbu veicējs zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.
6.8. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Būvdarbu veicējam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.

7. Apdrošināšana un nodrošinājumi
7.1. Būvdarbu veicējs uz sava rēķina uzņemas noslēgt savu un Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumu Ministru kabineta 2014.gada 19.augusta noteikumos Nr.502 “Noteikumi par būvspeciālistu un Būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
7.2. Prasības līguma saistību izpildes nodrošinājumam:
7.2.1. Būvdarbu veicējs 10 (desmit) darba dienu laikā no līguma noslēgšanas dienas iesniedz Pasūtītājam no Būvdarbu veicēja puses neatsaucamu līguma saistību izpildes nodrošinājumu kā bankas garantiju vai apdrošināšanas polisi, ar tajā ietvertu līguma saistību izpildes nodrošinājuma sniedzēja apņemšanos veikt bezierunu iepirkuma līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka līguma Būvdarbu veicējs nepilda minētā līguma saistības (pirmā pieprasījuma garantija). 
7.2.2. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu.
7.2.3. Līguma saistību izpildes nodrošinājumam jābūt spēkā visā līguma darbības laikā un papildus vismaz 30 (trīsdesmit) kalendārās dienas.
7.2.4. Līguma saistību izpildes nodrošinājuma apmērs ir 10% (desmit procenti) no kopējās līguma summas bez pievienotās vērtības nodokļa.
7.2.5. Līguma izpildes garantiju (kompensāciju vai apdrošināšanas atlīdzību) Pasūtītājs var izmantot gadījumos, kad Būvdarbu veicējs nav nodrošinājis līguma saistību izpildi saskaņā ar līguma nosacījumiem, vai atsakās izpildīt līgumu, tajā skaitā garantijas periodā neveic atklāto defektu novēršanu vai saistību izpildi atbilstoši līguma nosacījumiem.
7.2.6. Būvdarbu veicējam ir tiesības ierosināt saistību izpildes nodrošinājuma samazinājumu proporcionāli faktiski izpildīto un Pasūtītāja apmaksāto būvdarbu vērtībai, ja ir izpildīti visi šie nosacījumi – ir izpildīta vairāk nekā puse līgumā paredzēto būvdarbu, būvdarbi ir pieņemti un Pasūtītāja apmaksāti, Pasūtītājs nav konstatējis, ka Būvdarbu veicējs būtu pārkāpis līgumsaistības (neatkarīgi no tā, vai par pārkāpumu ir vai nav piemērots līgumsods),  kā arī nav konstatēts būvdarbu termiņu kavējums. Pasūtītājam ir pienākums piekrist Būvdarbu veicēja ierosinātai saistību nodrošinājuma samazināšanai, ja ir izpildīti visi šajā punktā ietvertie nosacījumi. Pasūtītājam ir tiesības šajā punktā ietverto nosacījumu par līgumsaistību pārkāpumu attiecināt tikai uz tādiem līgumsaistību pārkāpumiem, par kuru pasūtītājs ir piemērojis līgumsodu. Līgumsaistību nodrošinājuma apmēra samazinājums nevar būt mazāks par 50 % no sākotnējā nodrošinājuma apmēra.
7.2.7. Visi strīdi saistībā ar Garantiju izskatāmi Latvijas Republikas tiesā.
7.3. Prasības garantijas laika garantijai
7.3.1. Būvdarbu veicējs ne vēlāk kā pēdējā rēķina iesniegšanas dienā, iesniedz Pasūtītājam no Būvdarbu veicēja puses neatsaucamu garantijas laika garantiju kā bankas garantiju vai apdrošināšanas polisi, ar tajā ietvertu līguma saistību izpildes nodrošinājuma sniedzēja apņemšanos veikt bezierunu iepirkuma līguma saistību izpildes nodrošinājuma maksājumu pēc pirmā Pasūtītāja pieprasījuma, kad pasūtītājs paziņo, ka ir iestājies garantijas gadījums (pirmā pieprasījuma garantija). 
7.3.2. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu.
7.3.3. Garantijas laika garantijas apmērs ir 5% (pieci procenti) no izpildīto būvdarbu summas bez PVN. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to 2 % apmērā no līgumcenas, ja garantijas termiņa pirmajos divos gados nav konstatēti būvdarbu defekti vai Būvdarbu veicējs un Pasūtītājs ir vienojušies par pieteikto būvdarbu defektu novēršanas termiņu.
7.3.4. Garantijas laika garantija ir jāuztur spēkā vismaz šādā termiņā: 5 (pieci) gadi pēc būves nodošanas ekspluatācijā. Laikposms starp būvdarbu pabeigšanas akta parakstīšanu un akta izdošanu par būves pieņemšanu pastāvīgā ekspluatācijā tiek ieskaitīts būvdarbu garantijas termiņā.
7.3.5. Ja Būvdarbu veicēja līgumsaistību pārkāpuma dēļ līgumu izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts Būvdarbu veicējam. Garantijas laika ieturējums pirmajos divos gados nedrīkst pārsniegt 5 % no faktiski izpildīto būvdarbu vērtības un 2 % no faktiski izpildīto būvdarbu vērtības pārējos minimālā garantijas termiņa gados. 
7.3.6. Visi strīdi saistībā ar Garantiju izskatāmi Latvijas Republikas tiesā.
8. Būvdarbu veicēja pienākumi un tiesības un atbildība
8.1. Būvdarbu veicēja pienākumi būvdarbu izpildes posmā:
8.1.1. ne vēlāk kā 14 (četrpadsmit) kalendāro dienu laikā no līguma parakstīšanas dienas Būvniecības informācijas sistēmā (turpmāk – BIS) iesniegt nepieciešamās dokumentācijas pilno komplektu Darbu uzsākšanas nosacījumu izpildei (BUN). Dokumentācijas komplektam jābūt tāda sagatavošanas stadijā, lai Pasūtītājs bez papildus dokumentu pieprasījuma no Būvdarbu veicēja un BUN dokumentu komplekta papildināšanas var viennozīmīgi un nekavējoties iesniegt BIS un BUN izpildes iesniegumu, un kā rezultātā, bez papildus informācijas pieprasījuma no būvvaldes, dabūt BUN izpildes atzīmi būvatļaujā.
8.1.2. uzsākt Būvdarbu izpildi pēc iespējas īsāka termiņā, bet ne vēlāk kā 7 (septiņu) kalendāro dienu laikā no veiktās atzīmes par būvdarbu uzsākšanas nosacījumu izpildi, tajā termiņā sagatavojot un saskaņojot satiksmes organizācijas shēmas, saņemot rakšanas atļauju un parakstot būves vietas nodošanas aktu būvdarbiem;
8.1.3. [bookmark: _GoBack]pēc līguma parakstīšanas, bet ne vēlāk kā līdz būvdarbu uzsākšanai parakstīt būves vietas nodošanas aktu būvdarbiem un izstrādāt Darbu veikšanas projektu katram darbu veidam saskaņā ar Būvprojekta risinājumiem. 
8.1.4. iecelt Objektā konkursa piedāvājumā norādīto atbildīgo būvdarbu vadītāju, kurš pildīs Vispārīgajos būvnoteikumos noteiktos pienākumus un veiks citas darbības saskaņā ar spēkā esošajiem normatīvajiem aktiem un citus piedāvātos būvspeciālistus;
8.1.5. nodrošināt atbildīgā būvdarbu vadītāja vai viņa aizvietotāja atrašanos Objektā visā darba dienas garumā un izpildāmo darbu kontroli no minēto personu puses;
8.1.6. nodrošināt specializēto (atsevišķo) būvdarbu vadītāju atrašanos Objektā tad, kad notiek specializēto būvdarbu izpilde. Nepieciešamības gadījumā tiem jāierodas Objektā ne vēlāk kā 2 (divu) stundu laikā pēc Pasūtītāja vai atbildīgā būvdarbu vadītāja pieprasījuma.
8.1.7. pirms Būvdarbu uzsākšanas Objektā izvērtēt transporta kustības intensitātes situāciju un lai neapgrūtinātu autotaransporta kustību Būvdarbu procesā izstrādāt un saskaņot satiksmes organizācijas shēmas. Satiksmes organizācijas shēmas jāuztur aktuālā stāvoklī visa Būvdarbu izpildes laika; 
8.1.8. uzsākt, veikt, pabeigt un nodot Būvdarbus Objektā saskaņā ar Pasūtītāja, būvuzrauga, autoruzrauga norādījumiem un saskaņojumiem, Līgumu, Līguma pielikumiem un spēkā esošo normatīvo aktu prasībām un valsts, pašvaldības iestāžu prasībām;
8.1.9. patstāvīgi organizēt un saskaņot Būvdarbus ar visām uz Būvdarbu izpildi attiecināmām valsts, pašvaldību iestādēm un/vai privātpersonām;
8.1.10. veikt digitālu būvniecības procesa dokumentācijas apriti BIS.
8.1.11. Būvdarbu izpildē izmantot Līguma pielikumos norādītos sertificētus un kvalitatīvus būvizstrādājumus;
8.1.12. par saviem līdzekļiem piegādāt Darbiem nepieciešamos būvizstrādājumus;
8.1.13. nodrošināt, ka uzstādītais apgaismojums (ja attiecināms) atbilst tehniskā piedāvājuma un Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” prasībām;
8.1.14. veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošināt līguma izpildes nodrošināšanai kvalificēta darba aizsardzības koordinatora piesaisti, un būt atbildīgam par Noteikumu Nr.92 noteikto pienākumu izpildi, kā arī veikt Ministru kabineta 2013.gada 8.oktobra noteikumu Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” ievērošanu, t.sk. nodrošināt elektrodrošības speciālistu, kuram piešķirta atbilstoša elektrodrošības grupa;
8.1.15. nodrošināt Objekta apsardzi, kā arī tehniskā aprīkojuma un būvizstrādājumu drošību Būvdarbu izpildes gaitā;
8.1.16. trīs dienu laikā no Līguma parakstīšanas brīža, kā arī Līguma darbības laikā nekavējoties informēt Pasūtītāju par visiem tiesu procesiem, kas uzsākti pret Būvdarbu veicēju;
8.1.17. savlaicīgi un Līgumā noteiktā kārtībā izskatīt visus no Pasūtītāja saņemtos sarakstes dokumentus un, ja dokumentā tieši norādīts, sniegt atbildes;
8.1.18. Būvdarbu veikšanas procesā ievērot darba aizsardzības un ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
8.1.19. nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar spēkā esošajiem normatīvajiem aktiem par darba aizsardzību;
8.1.20. nodrošināt Objektā strādājošos ar nepieciešamajiem darba aizsardzības līdzekļiem;
8.1.21. nodrošināt darba laikā Pasūtītāja pārstāvjiem brīvu un drošu piekļūšanu Objektam;
8.1.22. nodrošināt regulāru būvgružu izvešanu, kas rodas Būvdarbu izpildes procesā saskaņā ar tehniskās specifikācijas prasībām;
8.1.23. ne vēlāk kā 2 (divu) darba dienu laikā rakstiski ziņot Pasūtītājam par visiem apstākļiem, kas atklājušies Būvdarbu izpildes procesā un var radīt šķēršļus turpmākai Būvdarbu kvalitatīvai un savlaicīgai izpildei;
8.1.24. pēc Pasūtītāja lūguma Būvdarbu izpildes laikā Līgumā noteiktajā kārtībā organizēt būvsapulces, pieaicinot Pasūtītāja pārstāvjus un nepieciešamības gadījumā arī citus pārstāvjus;
8.1.25. normatīvajos aktos noteiktajā kārtībā (t.sk. BIS sistēmā) izstrādāt un kārtot Būvdarbu veikšanas izpilddokumentāciju visā Būvdarbu veikšanas laikā;
8.1.26. ja Līgums tiek vienpusēji izbeigts, nekavējoties pārtraukt Būvdarbus, par ko tiek sastādīts Būvdarbu nodošanas-pieņemšanas akts, atstāj darba vietu drošībā un kārtībā;
8.1.27. patstāvīgi organizēt savu nolīgto apakšuzņēmēju darbu, dodot nepieciešamos norādījumus un uzdevumus, kā arī veikt izpildīto Būvdarbu kontroli un pieņemšanu, uzņemties atbildību par apakšuzņēmēju izpildīto Būvdarbu kvalitāti;
8.1.28. nodrošināt nodrošināt laicīgu samaksas veikšanu visiem publiskā būvdarbu līguma izpildē iesaistītajiem apakšuzņēmējiem par faktiski izpildītajiem un pasūtītāja apmaksātajiem būvdarbiem.  Ar laicīgu norēķināšanos saprot samaksu 10 darbdienu laikā no brīža, kad par šiem darbiem ir saņemta pasūtītāja apmaksa un apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 kalendāra dienas pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. Norēķinus ar apakšuzņēmējiem Būvdarbu veicējs kārto patstāvīgi. Būvdarbu veicējs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu. Līgumos ar apakšuzņēmējiem Būvdarbu veicējam ir pienākums iekļaut izpildīto būvdarbu pieņemšanas noteikumus, kas atbilst šajā punktā un Ministru kabineta 2022. gada 5. jūlijā noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9. un 10. punktā iekļautajam regulējumam, izņemot prasību veikt būves ekspertīzi, kā arī šo noteikumu 14. punktā iekļautajam regulējumam, izņemot būvuzrauga pienākumu noteikt defektu novēršanas termiņu. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
8.1.29. līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā līgumā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
8.1.30. pilnvarojuma ietvaros pārstāvēt pasūtītāju darbā ar būvvaldi un darbībās, kas saistītas ar Būvniecības informācijas sistēmas vidi, ar Būvdarbu uzsākšanas nosacījumu izpildi, ar Būvdarbu pabeigšanu un nodošanu ekspluatācijā, un ar atzinumu pieprasīšanu par būves gatavību nodošanai ekspluatācijā;
8.1.31. nodrošināt Būvdarbu izpildi garantijas periodā;
8.1.32. veikt citus šajā Līgumā, Līguma pielikumos, būvprojektā un spēkā esošajos normatīvajos aktos  noteiktos pienākumus vai darbības.
8.2. Būvdarbu veicēja tiesības:
8.2.1. saņemt samaksu par Līguma, Līguma pielikumos un spēkā esošajos normatīvajos aktos noteiktajām prasībām, atbilstoši veiktajiem un Pasūtītāja pieņemtajiem Darbiem;
8.2.2. Līgumā noteiktajā kārtībā nodot Pasūtītājam Būvdarbus Objektā pirms Pasūtītāja noteiktā izpildes termiņa;
8.2.3. pieprasīt, ja nepieciešams, no Pasūtītāja Līguma izpildei nepieciešamo informāciju vai dokumentāciju;
8.2.4. lūgt Pasūtītājam tehnoloģisko pārtraukumu, ja ir iestājušies Līgumā noteiktie gadījumi;
8.2.5. īstenos citas šajā līgumā un normatīvajos aktos noteiktās tiesības.
9. Pasūtītāja pienākumi un tiesības
9.1. Pasūtītāja pienākumi: 
9.1.1. pieņemt Līguma nosacījumiem atbilstoši izpildītus Būvdarbus;
9.1.2. pēc Būvdarbu veicēja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Līgumā noteikto saistību izpildei;
9.1.3. nodrošināt Būvdarbu veicēja iespēju piekļūt Objektam;
9.1.4. veikt samaksu par Līguma nosacījumiem atbilstoši sniegtajiem Pakalpojumiem;
9.1.5. kontrolēt un pieņemt Būvdarbus Objektā saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;
9.1.6. pārbaudīt Būvdarbu veicēja iesniegto apdrošināšanas un nodrošinājuma dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Būvdarbu veicējam 5 (piecu) darba dienu laikā atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;
9.1.7. savlaicīgi un Līgumā noteiktā kārtībā izskatīt visus no Būvdarbu veicēja saņemtos sarakstes dokumentus un, ja dokumentā tieši norādīts, sniegt atbildes;
9.1.8. veikt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem Darbiem;
9.1.9. izvērtēt Būvdarbu veicēja lūguma par tehnoloģisko pārtraukumu pamatotību atbilstoši Līguma nosacījumiem;
9.1.10. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.
9.2. Pasūtītāja tiesības:
9.2.1. dot Būvdarbu veicējam uz Līguma izpildi attiecināmus, saistošus norādījumus;
9.2.2. informēt Būvdarbu veicēju par konstatētām neatbilstībām;
9.2.3. iegūt vai saņemt trešo personu uz Līguma izpildi attiecināmus atzinumus vai informāciju;
9.2.4. Līguma izpildes laikā precizēt un/vai papildināt tehnisko specifikāciju, tās apjomus un saturu, vai sniegt precizējumus un/vai papildinājumus tehniskajā specifikācijā izvirzītajās prasībās Līguma izpildes ietvaros;
9.2.5. kontrolēt Līguma izpildi savu iespēju robežās t.sk. jebkurā laikā pārbaudīt Pakalpojumu veikšanu un pieprasīt Būvdarbu veicējam informāciju par Līguma izpildes gaitu;
9.2.6. nepieņemt un neapmaksāt Līguma nosacījumiem neatbilstoši sniegtus Pakalpojumus;
9.2.7. iegūt vai saņemt trešo personu uz Līguma izpildi attiecināmus atzinumus vai informāciju;
9.2.8. ne biežāk kā reizi nedēļā rakstiski pieprasīt un ne vēlāk kā 3 (trīs) darba dienu laikā rakstiski saņemt no Būvdarbu veicēja informāciju par Līguma izpildes gaitu;
9.2.9. kontrolēt Būvdarbu veicēja Būvdarbu izpildi Objektā. Pasūtītāja kontrole nav pamats Būvdarbu veicēja atbildības samazināšanai par defektiem un/vai neatbilstībām Objektā pēc Būvdarbu veicēja veiktajiem Darbiem;
9.2.10. apturēt Būvdarbu izpildi Objektā, ja Būvdarbu veicējs pārkāpj Līguma, Līguma pielikumos un spēkā esošajos normatīvajos aktos noteiktās prasības. Būvdarbu izpildi Objektā Būvdarbu veicējs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājumu;
9.2.11. pieprasīt garantijas Būvdarbu izpildi;
9.2.12. īstenot citas Pasūtītājam līgumā un normatīvajos aktos noteiktās tiesības.
10. Būvsapulces
10.1. Būvsapulces tiek rīkotas pēc nepieciešamības, bet ne retāk kā 2 (divas) reizes mēnesī, līdzējiem savstarpēji vienojoties. Tajās piedalās Pasūtītāja, Būvdarbu veicēja, būvuzrauga, autoruzrauga pārstāvji, atbildīgie būvspeciālisti kā arī, ja nepieciešams, citas ar Būvdarbu izpildes procesu saistītu iestāžu pārstāvji un personas.
10.2. Būvsapulču rīkošanu nodrošina un protokolēšanu veic Būvdarbu veicējs.
10.3. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Pusēm.
10.4. Pusēm ir pienākums nodrošināt savu pārstāvju piedalīšanos būvsapulcēs. Ja kādas Puses  pārstāvja neierašanās rezultātā rodas Līguma izpildes kavējumi vai traucējumi, par tiem atbild tā Puse, kura pārstāvis nav ieradies uz būvsapulci. 
10.5. Pēc būvsapulces 2 (divu) darba dienu laikā Būvdarbu veicējs nosūta būvsapulces protokolu Word faila formātā vai ekvivalentā formātā elektroniski uz e-pasta adresēm visiem būvsapulces dalībniekiem. Ja 2 (divu) darba dienu laikā pēc elektroniski nosūtītā būvsapulču protokola saņemšanas neviens no būvsapulces dalībniekiem nav izteicis iebildumus, būvsapulču protokols uzskatāms par saskaņotu un nākamajā būvsapulcē saskaņotais protokols tiek parakstīts. Pēc būvsapulču protokola parakstīšanas Būvdarbu veicējs iesniedz vienu oriģināleksemplāru Pasūtītājam.
10.6. Būvsapulces dalībnieki 2 (divu) darba dienu laikā pēc protokola saņemšanas iesniedz motivētus iebildumus vai papildinājumus. Pēc iebildumu un papildinājumu izskatīšanas un protokola precizēšanas to nosūta atkārtotai saskaņošanai. 
10.7. Pēc būvsapulces protokola apstiprināšanas tajā norādītās prasības ir obligāti izpildāmas, ja tās nav pretrunā ar Līguma nosacījumiem.
10.8. Visi būvsapulces protokoli ir Būvdarbu veicējam saistoši un tajos noteiktie termiņi un prasības ir  izpildāmi, ja tie nav pretrunā ar šo Līgumu.
11. Apakšuzņēmēju un personāla nomaiņas un iesaistes kārtība
11.1. Būvdarbu veicējs iesaista Būvdarbu izpildē konkursa piedāvājumā norādītos apakšuzņēmējus un būvspeciālistus un nodot tiem konkursa piedāvājumā norādīto Būvdarbu izpildi.
11.2. Būvdarbu veicējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu. 
11.3. Būvdarbu veicējam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
11.4. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
11.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
11.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
11.5.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
11.5.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
11.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.7. Pasūtītājs pieņem lēmumu atļaut vai atteikt Būvdarbu veicēja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
11.8. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Būvdarbu veicējs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Būvdarbu veicējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts  pakalpojumu sniegšanā.
11.9. Būvdarbu veicējs ir atbildīgs par Būvprojekta izstrādāšanu un pakalpojumiem, ko veic tā Apakšuzņēmēji un apakšuzņēmēju apakšuzņēmēji.
12. Izpildīto būvdarbu garantija
12.1. Būvdarbu garantijas termiņš ir 5 (pieci) gadi no Objekta nodošanas ekspluatācijā. 
12.2. Garantijas termiņā Būvdarbu veicējam ir pienākums veikt garantijas būvdarbus un novērst radušos defektus un citas neatbilstības par saviem līdzekļiem, ja tie ir radušies Būvdarbu veicēja bezdarbības, nekvalitatīva Darba vai pieļauto kļūdu rezultātā, kā arī izmantojot nekvalitatīvus būvizstrādājumus. Gadījumā, ja defekti bija par iemeslu citu objektu bojājumiem, Būvdarbu veicējam ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.
12.3. Par nepieciešamību novērst defektus, Pasūtītājs paziņo Būvdarbu veicējam telefoniski un ar vēstuli, kas parakstīta ar drošu elektronisko parakstu, pievienojot defektu aktu.
12.4. Pēc paziņojuma un defektu akta saņemšanas (pa tālruni un ar vēstuli, kas parakstīta ar drošu elektronisko parakstu), Būvdarbu veicējs ne vēlāk kā 5 darba dienu laikā ierodas objektā un apseko to. 
12.5. Ja Būvdarbu veicējs nepiekrīt Pasūtītāja norādītajiem defektiem vai iebildumiem, Būvdarbu veicējs 10 darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja vai cita kompetenta būvspeciālista, kurš piedalījās apsekošanā, parakstītus rakstiskus iebildumus pret defektu aktā norādītajām nepilnībām. Ja Būvdarbu veicējs 10 darbdienu laikā pēc paziņojuma saņemšanas nav sniedzis rakstisku atsauksmi, uzskatāms, ka Būvdarbu veicējs ir apsekojis objektu, piekrīt defektu aktā norādītajam un tam ir pienākums izpildīt defektu aktā norādītos garantijas būvdarbus. 
12.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā norādīto, viņam ir pienākums pasūtīt ekspertīzi. Ekspertīzes uzdevums ir novērtēt garantijas gadījuma esamību. 
12.7. Ja ekspertīze neapstiprina Pasūtītāja defektu aktā norādīto garantijas gadījumu, uzskatāms, ka garantijas gadījums nav iestājies. Tādā gadījumā ekspertīzes izmaksas sedz Pasūtītājs.
12.8. Ja Būvdarbu veicējs piekrīt defektu aktā Pasūtītāja norādītajām nepilnībām, vai ekspertīze apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Būvdarbu veicējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo Būvdarbu apjomu un specifiku, kā arī būvizstrādājumu piegādes termiņus. Ja puses nevar vienoties par termiņu, to nosaka eksperts.
12.9. Ja ekspertīze apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un pasūtītāja prasībām, ekspertīzes izmaksas sedz Būvdarbu veicējs. Ja Būvdarbu veicējs atsakās segt ekspertīzes izmaksas, Pasūtītājs ir tiesīgs ieturēt izmaksas no Garantijas laika nodrošinājuma.
12.10. Gadījumā, ja Būvdarbu veicējs pretēji šī līguma nosacījumiem, tieši vai netieši atsakās veikt defektu apsekošanu un/vai novēršanu, Pasūtītājs iepriekš minēto Būvdarbu izpildei ir tiesīgs piesaistīt citu komersantu, bet Būvdarbu veicējam ir pienākums apmaksāt komersanta Būvdarbu, bet ja tas sākotnēji atsakās veikt vai neveic apmaksu, tad Pasūtītājs ir tiesīgs defektu novēršanas izmaksas ieturēt no Garantijas laika nodrošinājuma. Uzskatāms, ka Būvdarbu veicējs ir atteicies novērst defektus, ja neuzsāk defektu novēršanu 20 darbdienu laikā no dienas, kad puses vienojušās par defektu novēršanas termiņu, vai eksperta atzinuma saņemšanas, vai iestājoties līguma 12.5.punktā noteiktajiem apstākļiem.
13. Līguma grozījumi un atkāpšanās no Līguma izpildes
13.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
13.2. Pasūtītājs ir tiesīgs, nemainot Darbu apjomu sarakstā noteiktās darbu izmaksu vienību cenas, Darbu apjomu sarakstā noteiktās vienas darba pozīcijas ietvaros neizlietotos naudas līdzekļus novirzīt citas darba pozīcijas izmaksu segšanai, attiecīgi palielinot konkrētas pozīcijas darba apjomu, ja konkrētajā pozīcijā objektīvi nepieciešami papildu apjomi.
13.3. Pasūtītājs, saskaņojot ar būvuzraugu un autoruzraugu, var uzdot neveikt vai var atļaut neveikt Darbus, kas tika iekļauti sākotnējos Darbu apjomos, taču zuda nepieciešamība pēc šiem Darbiem.
13.4. Pasūtītājs, saskaņojot ar būvuzraugu un autoruzraugu, var uzdot veikt vai var atļaut veikt papildus Darbus, kas netika iekļauti sākotnējos Darbu apjomos, jo nebija iespējams konstatēt vai paredzēt šo Darbu nepieciešamību (papildu risinājumus, kas var uzlabot Būvprojekta tehniskus risinājumus, transporta būves funkcionalitāti, uzlabot energoefektivitāti, izmaiņas, kas skar, jaunu progresīvu būvizstrādājumu ienākšanu Latvijas tirgū). Papildus Darbiem piemēro tādas pašas cenas kā analogiem Darbiem Darbu apjomu sarakstā, bet papildus Darbiem, kam analogu Darbu apjomu sarakstā nav, cenu nosaka Pasūtītājs pēc līdzīga rakstura Darbu cenām Darbu apjomu sarakstā noteiktās, vai, ja līdzīga rakstura Darbu cenas Darbu apjomu sarakstā noteiktās nav, pēc Būvdarbu veicēja iesniegtās un būvuzrauga saskaņotās cenas kalkulācijas un līdzīga rakstura Darbu cenām tirgū.
13.5. Pasūtītājs var uzdot veikt vai var atļaut veikt papildus Darbus, kas tika iekļauti Būvprojektā, bet netika iekļauti sākotnējos Darbu apjomos, un kas nepieciešami citu būvdarbu uzsākšanai, un/vai pabeigšanai, kā arī Objekta nodošanai ekspluatācijā. Papildus Darbiem piemēro tādas pašas cenas kā analogiem Darbiem Darbu apjomu sarakstā, bet papildus Darbiem, kam analogu Darbu apjomu sarakstā nav, cenu nosaka Pasūtītājs pēc līdzīga rakstura Darbu cenām Darbu apjomu sarakstā, vai, ja līdzīga rakstura Darbu cenas Darbu apjomu sarakstā nav, pēc Būvdarbu veicēja iesniegtās un Būvuzrauga saskaņotās cenas kalkulācijas un līdzīga rakstura Darbu cenām tirgū.
13.6. Būvdarbu veicējs nav tiesīgs bez saskaņošanas ar Pasūtītāju un būvuzraugu aizvietot tehniskajā piedāvājumā norādītos būvizstrādājumus, kuri ir noņemti no ražošanas un/vai nav pieejami tirgū, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Būvdarbu veicējs iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas un/vai nepieejamību  tirgū (piemēram, būvizstrādājuma ražotāja tīmekļvietnē esošā publiski pieejamā informācija, būvizstrādājuma ražotāja rakstveida apliecinājums u.tml. informācija). Ja Pasūtītājs piekrīt kādu no tehniskajā piedāvājumā norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Būvdarbu veicējam jāsagatavo būvizstrādājumu aizvietošanas akts, kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs un būvuzraugs to saskaņo, tad ir pieļaujama būvizstrādājuma aizvietošana Darbu izmaksu vai Darbu apjomu sarakstā noteiktās darbu izmaksu vienību cenas ietvaros.
13.7. Kopsumma par Darbu un/vai būvizstrādājumu grozījumiem nevar pārsniegt 15 % (piecpadsmit procentus) no sākotnējām Darbu izmaksām. Kopsummu noteic kā visu secīgi veikto grozījumu naudas vērtību summu. Šādi Darbu un/vai būvizstrādājumu grozījumi tiek uzskatīti par grozījumiem Publisko iepirkumu likuma 61.panta trešās daļas 1.punkta kārtībā.
13.8. Iepriekš noteikto Darbu un/vai būvizstrādājumu grozījumu gadījumos var tikt pagarināts Darbu izpildes termiņš, kas nepieciešams lai izpildītu papildus būvdarbus.
13.9. Būvdarbu veicējam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Būvdarbu veicēja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
13.10. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Būvdarbu veicēju 10 (desmit) darba dienas iepriekš un neatlīdzinot zaudējumus sekojošos gadījumos:
13.10.1. ja Būvdarbu veicējs nepieņem Objektu un neuzsāk būvdarbus Līgumā noteiktajā termiņā. Līgums tomēr netiek izbeigts, ja Būvdarbu veicējs 5 (piecu) darba dienu laikā pierāda, ka nav vainojams pie būvdarbu neuzsākšanas noteiktajā termiņā;
13.10.2. ja Būvdarbu veicējs būvdarbu izpildē kavē Līguma izpildes termiņu vai starptermiņu ilgāk par 20 (divdesmit) dienām vai būvdarbi objektā netiek veikti ilgāk par 20 (divdesmit) dienām;
13.10.3. ja pēc Pasūtītāja pieprasījuma neatkarīga ekspertīze ir konstatējusi, ka Būvdarbu veicējs būvdarbus veic nekvalitatīvi vai neatbilstoši tehniskajai specifikācijai vai Latvijas Republikas / Eiropas Savienības normatīvo aktu prasībām, kas būtiski varētu ietekmēt Objekta tālāko ekspluatāciju;
13.10.4. Būvdarbu veicējs rupji pārkāpj spēkā esošo normatīvo aktu prasības;
13.10.5. Būvdarbu veicējs nav spējīgs vai tiesīgs veikt Būvdarbus Objektā atbilstoši Līguma, Līguma pielikumu vai spēkā esošu normatīvo aktu prasībām;
13.10.6. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
13.10.7. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Būvdarbu veicēja komercdarbību, aktīviem, darbību vai finansiālo stāvokli, kas iespaido Būvdarbu veicēja spēju izpildīt saistības saskaņā ar šo Līgumu;
13.10.8. Būvdarbu veicējs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
13.10.9. Tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
13.11. Ja Pasūtītājs vienpusēji atkāpjas no Līguma izpildes Līguma 13.10.punktā noteiktajos gadījumos, tad Būvdarbu veicējs nekavējoties pārtrauc Būvdarbus un, piedaloties Pušu pilnvarotām personām, sastāda un paraksta aktu par izpildītajiem Būvdarbu apjomiem. Par izpildītiem Darbiem tiek uzskatīti tikai tie, kuri veikti saskaņā ar Līguma, Līguma pielikumu un spēkā esošo normatīvo aktu prasībām.
13.12. Gadījumā, ja Pasūtītājs atkāpjas no Līguma izpildes Līguma 13.10.1. – 13.10.6.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.
14. Līgumsodi
14.1. Ja Pasūtītājs bez pamatojuma neveic maksājumu Līgumā noteiktajā termiņā, tad Būvdarbu veicējs ir tiesīgs piemērot līgumsodu 0,2 % (nulle komats divi procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no neveiktā maksājuma summas. 
14.2. Ja Būvdarbu veicējs Būvdarbu izpildē neievēro Būvdarbu veicēja būvdarbu izpildes grafikā noteiktos starptermiņus vai gala termiņu (piemēram, Būvdarbu veicējs Būvdarbus Objektā neveic vai nepabeidz noteiktajā būvdarbu veidu starptermiņā vai kopējā būvdarbu veidu gala termiņā), kas iesniegts un saskaņots saskaņā ar būvdarbu izpildes grafiku, Pasūtītājs ir tiesīgs piemērot līgumsodu 0,2 % (nulle komats divi procenti) apmērā no neizpildīto būvdarbu vērtības par katru kavējuma dienu, bet kopsummā ne vairāk kā 10 % (desmit procenti) no Līguma cenas. Līgumsodu aprēķina sākot no pirmās dienas, kad tiek nokavēts būvdarbu izpildes grafikā noteiktais starptermiņš vai gala termiņš.
14.3. Ja Būvdarbu veicējs neveic konstatēto defektu un/vai neatbilstību Objektā pēc Būvdarbu veicēja veiktajiem Darbiem novēršanu Līgumā noteiktajā termiņā, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no nepabeigtā Būvdarbu apmēra par katru nokavēto dienu, bet kopsummā ne vairāk kā 10  % (desmit procenti) no nepabeigtā Būvdarbu apmēra summas. Šī punkta ietvaros par defektiem un/vai neatbilstībām nav uzskatāma neatbilstoša būvizstrādājuma izmantošana.
14.4. Ja Būvdarbu veicējs Būvdarbu izpildē nenodrošina atbildīgā būvdarbu vadītāja atrašanos Objektā visu laiku, tad Pasūtītājs ir tiesīgs piemērot līgumsodu 100,00 euro (viens simts euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā.
14.5. Ja Būvdarbu veicējs Būvdarbu izpildē neievēro satiksmes organizācijas un darba vietas aprīkojuma shēmu, tad Pasūtītājs ir tiesīgs piemērot līgumsodu 100,00 euro (viens simts euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā.
14.6. Ja Būvdarbu veicējs Būvdarbu izpildē neievēro spēkā esošos normatīvos aktus būvniecības jomā, tad Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 2000,00 euro (divi tūkstoši euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 3000,00 euro (trīs tūkstoši euro 00 centi) apmērā.
14.7. Ja Būvdarbu veicējs Būvdarbu izpildē sniedz Pasūtītājam nepatiesu vai faktiskajiem apstākļiem neatbilstošu informāciju, lai pamatotu tehnoloģiskā pārtraukuma nepieciešamības iestāšanos vai Līguma izpildes termiņa pagarināšanu, tad Pasūtītājs ir tiesīgs piemērot līgumsodu 10000,00 euro (desmit tūkstoši euro 00 centi) apmērā par katru konstatēto pārkāpumu.
14.8. Ja Būvdarbu veicējs bez saskaņošanas ar Pasūtītāju nomaina Līguma pielikumos norādīto atbildīgo būvdarbu vadītāju, tad Pasūtītājs ir tiesīgs piemērot līgumsodu 5000,00 euro (pieci tūkstoši euro 00 centi) apmērā par katru konstatēto pārkāpumu.  Būvdarbu veicējs papildus nodrošina atbildīgā būvdarbu vadītāja nomaiņu un atbilstoša atbildīgā būvdarbu vadītāja  iesaistīšanu līguma izpildē.
14.9. Ja Būvdarbu veicējs bez saskaņošanas ar Pasūtītāju nomaina Līguma pielikumos norādīto atsevišķo daļu būvdarbu vadītāju vai apakšuzņēmēju, vai bez saskaņošanas ar Pasūtītāju iesaista jaunu apakšuzņēmēju, tad Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) apmērā par katru konstatēto pārkāpumu. Ja nomainītais vai piesaistītais būvdarbu vadītājs, vai apakšuzņēmējs neatbilst Publisko iepirkumu likuma vai Līguma 11.punktā noteiktajiem nosacījumiem, Būvdarbu veicējs papildus nodrošina būvdarbu vadītāja vai apakšuzņēmēja nomaiņu un atbilstoša būvdarbu vadītāja vai apakšuzņēmēja iesaistīšanu līguma izpildē.
14.10. Ja Būvdarbu veicējs bez saskaņošanas ar Pasūtītāju aizvieto Līguma pielikumos norādīto būvizstrādājumu ar atbilstošu alternatīvu (ekvivalentu/analogu) būvizstrādājumu, tad Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā par katru konstatēto pārkāpumu.
14.11. Ja Būvdarbu veicējs bez saskaņošanas ar Pasūtītāju aizvieto Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu ar neatbilstošu būvizstrādājumu, tad Pasūtītājs ir tiesīgs piemērot līgumsodu 1000,00 euro (viens tūkstotis euro 00 centi) par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 5000,00 euro (pieci tūkstoši euro 00 centi) apmērā. Par trešo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 10000,00 euro (desmit tūkstoši euro 00 centi) apmērā. Vienlaikus Būvdarbu veicējam ir pienākums par saviem līdzekļiem nomainīt neatbilstošu būvizstrādājumu uz Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu.
14.12. Ja Būvdarbu veicējs Līgumā noteiktajā termiņā neiesniedz vai neuztur spēkā Līgumā noteiktos apdrošināšanas vai nodrošinājuma dokumentus, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no Līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.
14.13. Ja Būvdarbu veicējs nepilda/neievēro citas šajā nodaļā neminētas saistības, piemēram,  nepilda/neievēro Pasūtītāja likumīgus rakstiskus paziņojumus un/vai norādījumus, tad Pasūtītājs ir tiesīgs piemērot līgumsodu 500,00 euro (pieci simti euro 00 centi) apmērā par katru konstatēto pārkāpumu.
14.14. Gadījumā, ja Būvdarbu veicējs Pasūtītāja noteiktajā termiņā nemaksā līgumsodu, tad Pasūtītājs to ietur no tuvākā paredzētā maksājuma Būvdarbu veicējam vai ietur to no Līguma saistību izpildes nodrošinājuma (rakstiski paziņojot par to Būvdarbu veicējam).
14.15. Līgumsoda samaksa neatbrīvo Puses no pienākuma pildīt Līgumā noteiktās saistības.
14.16. Šī Līguma Līgumsodu kopējā vērtība (neskaitot līgumsodus par saistību neizpildīšanu noteiktajā termiņā), nedrīkst pārsniegt 10 % no būvdarbu līgumcenas.
14.17. Līdzēji ir tiesīgi atteikties no iepriekšminētajām soda sankcijām, ja Līdzēji savstarpēji vienojas vai otrais Līdzējs pierāda, ka kavēšanās iemesls ir trešā puse vai nepārvarama vara un tās iemeslu dēļ minētais Līdzējs nav varējis kavēšanos novērst.
15. Nepārvarama vara
15.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
15.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
15.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
16. Īpašuma tiesības
16.1. Pasūtītājam īpašuma tiesības uz Objektu tiek saglabātas visā Līguma darbības laikā, bet īpašuma tiesības uz visiem Būvdarbu izpildes procesā izmantotajiem un/vai iebūvētajiem būvizstrādājumiem  tiek nodotas Pasūtītājam ar Pušu parakstītu Aktu.
16.2. Visa informācija un dokumentācija, kuru Būvdarbu veicējs saņem no Pasūtītāja vai iegūst Būvdarbu  izpildes procesā, ir izmantojama tikai un vienīgi Būvdarbu ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
16.3. Visa informācija un dokumentācija, kuru Pasūtītājs saņem no Būvdarbu veicēja vai iegūst Būvdarbu  izpildes procesā, ir izmantojama tikai un vienīgi Būvdarbu ietvaros. Tās izmantošana citiem mērķiem ir pieļaujama vienīgi ar Būvdarbu veicēja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
17. Strīdu izskatīšanas kārtība
17.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā, šajā līgumā un normatīvajos aktos noteiktajā kārtībā. 
17.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
18. Fizisko personu datu aizsardzība
18.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
18.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
18.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
18.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
18.5. Neskatoties uz iepriekš minēto, Būvdarbu veicējs piekrīt, ka Pasūtītājs nodod no Būvdarbu veicēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
18.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
19. Noslēguma jautājumi
19.1. Ja kādu no Līguma nosacījumiem konkrētā situācijā nav iespējams faktiski vai juridiski piemērot, vai zudusi nepieciešamība piemērot, to nepiemēro vai piemēro daļēji.
19.2. [bookmark: _Hlk92679222]Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
19.3. Būvdarbu veicējs apliecina, ka viņš ir pienācīgi iepazinies ar būvprojekta prasībām, tajā skaitā ar tajos ietvertajiem risinājumiem, Būvdarbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas. 
19.4. Būvdarbu veicējs apliecina, ka ir atbildīgs par savu darbaspēku, tā tehnisko nodrošinājumu, darbinieku kvalifikāciju un Būvdarbu procesā pielietoto iekārtu, rīku un izmantoto būvizstrādājumu kvalitāti. Būvdarbu veicējs ir atbildīgs par to, lai visi būvizstrādājumi tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
19.5. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 5 (piecu) darba dienu laikā, rakstiski informē par to otru Pusi.
19.6. Visi paziņojumi kuri nosūtīti otrai pusei uz tās elektronisko e-pasta adresi, uzskatāmi par paziņotiem ne vēlāk kā otrajā darba dienā pēc nosūtīšanas.
19.7. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
19.8. Līguma saistību izpildes nodrošināšanai Puses nosaka sekojošas atbildīgās personas:
19.8.1. no Pasūtītāja puses;
19.8.2. no Būvdarbu veicēja puses –. 
20. Līguma pielikumi
20.1.1. 1.Pielikums: Būvobjekta nodošanas un pieņemšanas akts;
20.1.2. 2. Pielikums: Tehniskā specifikācija;
20.1.3. 3.Pielikums: Pretendenta piedāvājums;
21. Pušu juridiskās adreses un rekvizīti
	PASŪTĪTĀJS:
Daugavpils pilsētas pašvaldības iestāde
“Komunālās saimniecības pārvalde”
reģ.Nr.90009547852
Saules iela 5A, Daugavpils, LV – 5401
Tālr. +371 654 76314,
 e-pasts: ksp@daugavpils.lv 

Vadītājs  V.Golubevs

	  BŪVDARBU VEICĒJS:



Rekvizīti rēķinu izrakstīšanai:
Daugavpils valstspilsētas pašvaldība
Reģistrācijas Nr. 90000077325
PVN maksātāja Nr. LV90000077325
Juridiskā adrese Krišjāņa Valdemāra iela 1, Daugavpils,
Latvija, LV-5401
Valsts kase, 
n/k LV34TREL980200309200B, 
kods TRELLV2
e-adrese _DEFAULT@90000077325


1. PIELIKUMS
“_______________________”
[bookmark: piel-1110895][bookmark: 1110896][bookmark: n-1110896]
Būvobjekta nodošanas un pieņemšanas akts
____________________________________ (turpmāk – Pasūtītājs), no vienas puses, un ________________________ (turpmāk – Būvdarbu veicējs), no otras puses (Pasūtītājs un Būvdarbu veicējs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ "Par__________________________" (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Būvdarbu veicējs saskaņā ar Līgumu un tā pielikumiem Pasūtītāja interesēs ir izpildījis Būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Būvdarbu veicējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Būvdarbu veicēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Puses konstatē, ka saskaņā ar Līguma ____. punktu par Būvdarbu izpildi Pasūtītājs apņēmies samaksāt Būvdarbu veicējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Būvdarbu veicējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Būvdarbu veicējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Būvdarbu veicējam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7.  Akts stājas spēkā abpusējas parakstīšanas brīdī.
8. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta _. un _. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.

